ACORDOS DO PLENO DA CORPORACIÓN MUNICIPAL 29.06.15 ORGANIZACIÓN MUNICIPAL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 14/07/2015)

O Pleno desta corporación municipal, na sesión extraordinaria organizativa celebrada o pasado 29 de xuño dos correntes, nos termos que resultan do disposto no artigo 38 do Regulamento de organización, funcionamento e de réxime xurídico das Corporacións locais (ROFRXEL) acordou o seguinte: Respecto á organización municipal que lle corresponde ao Pleno da corporación municipal nos termos que resultan dos artigos 22.4 da lei 7/85, de 02/04, reguladora das bases de réxime local e 64.5 da lei 5/97 da Administración local de Galicia: — Aprobar a delegación na Xunta de goberno local deste concello do exercizo das seguintes atribucións: — O exercizo de accións xudiciais e administrativas e a defensa da Corporación en materias de competencia plenaria. — As solicitudes de subvención cando unha norma específica prevea que os acordos ó respecto se adopten polo pleno do Concello. — A aprobación dos proxectos de obras e servicios cando sexa competente para a súa contratación ou concesión, e cando aún non estean previstos nos orzamentos. Os actos administrativos que sexan ditados por delegación indicarán, expresamente, esta circunstancia e consideraranse ditados, en aplicación do disposto no artigo 13 da Lei 30/1992 de Réxime xurídico das Administracións Públicas e de Procedemento Administrativo Común, polo órgano delegante. Respecto á organización municipal que lle corresponde ao Pleno da corporación municipal nos termos que resultan dos artigos 75 da Lei 7/85, de 02 de abril, reguladora das bases de réxime local, 7 da Carta europea de Autonomía local e 13 do Real decreto lexislativo 2568/86: 1º.—Recoñecer a dedicación exclusiva no desenvolvemento do cargo de Alcalde ao que correspondería as retribucións brutas anuais que de acordo cos orzamentos ascenden a cantidade de 33.335,12 euros pagadeira en catorce mensualidades, sendo de conta do concello as cotas correspondentes á Seguridade Social a cargo do empregador. Desempeñará funcións de Presidencia e realizará unha xornada equivalente ó 100 % da xornada laboral normal (37,5 horas semanais), en xornada continua ou partida e con presenza nas oficinas do concello todos os días laborais salvo que as obrigas propias do cargo obriguen a acudir a outras institucións. A percepción das retribucións terá efectos desde a data de toma de posesión do Alcalde 2º.—Recoñecer as seguintes dedicacións parciais no desenvolvemento dos cargos coas seguintes características: 3ª Establecer as seguintes regras do réxime económico dos cargos públicos que exercen o seu cargo en réxime de dedicación (exclusiva ou parcial): a) Tódalas retribucións anteriores dividiranse en catorce pagas, das que doce serán con devengo mensual e dúas devengaranse seguindo os mesmos criterios que para o persoal ao servizo do concello, sendo de conta do Concello as cotas correspondentes á Seguridade Social a cargo do empregador, e terá efectos dende o seu nomeamento. b) A dedicación mínima de cada un dos cargos que o exercen con dedicación parcial, en termos porcentuais, fíxase tomando como referencia á xornada establecida para o persoal ao servizo do Concello de Bueu. As horas concretas de desempeño das dedicacións parciais determinaranse pola Alcaldía en función das necesidades da corporación. c) Asemade, o alcalde e os concelleiros que desenvolvan os seus cargos co dedicación parcial terán dereito a percibir as indemnizacións por razón do servizo a que se refire a base de execución 52ª, sen embargo, non percibirán indemnización pola asistencia efectiva ás sesións dos órganos colexiados da corporación. d) As percepcións de retribucións polo desenrolo de cargos con dedicación exclusiva e parcial será incompatible con calquera outra retribución con cargo a fondos públicos, así como coa derivada do exercicio doutras actividades nos termos sinalados na lei 53/84 de Incompatibilidades do persoal ao servizo das Administracións Públicas.4º.—Adaptar a base de execución 52ª dos vixentes orzamentos municipais relativo a “Retribucións e Indemnizacións dos membros da Corporación” no senso de consignar a data da sesión extraordinaria organizativa da nova corporación municipal resultado das eleccións de 24 de maio de 2015 onde se inclúe o réxime económico dos concelleiros que desempeñan o seu cargo en réxime de dedicación exclusiva e parcial do seguinte xeito: “As retribucións e indemnizacións dos membros da Corporación fixaranse polo Pleno da Corporación, de conformidade co disposto na lexislación vixente. As retribucións percibiranse en 14 pagas, pola Alcaldía e concellerías designadas e de acordo coas contías e criterios establecidos no acordo adoptado polo Pleno municipal na sesión extraordinaria organizativa do Pleno da corporación municipal de data_____________________________________ (.)” Respecto á organización municipal que lle corresponde ao Pleno da corporación municipal nos termos que resultan dos artigos 75 da Lei 7/85, de 02 de abril, reguladora das bases de réxime local: — Fixar as indemnizacións que terán dereito a percibir os concelleiros da corporación, que non exerzan os seus cargos con dedicación exclusiva nin parcial, pola concorrencia efectiva ás sesións dos órganos colexiados: — Plenos: 50 euros — Xunta de goberno: 40 euros — Comisións informativas: * Presidente: 50 euros * Vogais: 30 euros Respecto á organización municipal que lle corresponde ao Pleno da corporación municipal nos termos que resultan dos artigos 73.3 da Lei 7/85, de 02 de abril, reguladora das bases de réxime local: — Asignar aos grupos políticos municipais constituidos unha dotación económica que devengarase mensualmente do seguinte xeito: — Componente fixo: 100 euros mensuais idéntico para todos os grupos — Compenente variable en función do número de membros de cada un dos grupos: 10 euros mensuais por cada membro do grupo. As anteriores dotacións aboaranse a trimestre vencido, debendo acreditar documentalmente cada grupo municipal a titularidade da conta bancaria onde deberá facerse efectivo o ingreso, debendo ser titulares así mesmo do seu correspondente CIF. As dotacións detaiadas asignaranse dentro dos límites que, se é o caso, se establezan con carácter xeral nas Leis de Presupostos Xerais do Estado, vai destinada ao desenvolvemento das actividades propias ou inherentes á actividade política de cada un dos grupos políticos municipais sen que poidan destinarse ao pagamento de remuneracións de persoal de calquera tipo ao servizo da corporación ou á adquisición de bens que poidan constituír activos fixos de carácter patrimonial. Asemade, os grupos políticos deberán levar cunha contabilidade específica da dotación a que se refire o presente parágrafo que poñerán a disposición do Pleno da Corporación, debendo aportar unha memoria xustificativa dos gastos realizados na derradeira sesión plenaria do ano natural. Respecto á organización municipal que lle corresponde ao Pleno da corporación municipal nos termos que resultan dos artigos 22.2. i), 89, 104 e 104 bis da lei 7/85, de 02/04, reguladora das bases de réxime local, na redacción dada pola Lei 27/2013, 27 decembro, de racionalización e sostenibilidade da Administración Local, e no artigo 250 da lei 5/97, de 22/07, da Administración Local de Galicia, e en cumprimento do previsto no art.12 da lei 7/2007, de 12/04, do Estatuto básico do empregado público e 126.3 e 176.2 do Real decreto lexislativo 781/86: 1º.—Recoñecer un único posto de traballo eventual do concello de BUEU baixo a denominación de SECRETARÍA DO ALCALDE coas seguintes características: Denominación do posto: Secretaría da Alcaldía Departamento de adscripción: Alcaldía Tipo de Persoal: Eventual Grupo: C1 Nivel: 19 Adscripción e requisitos esixidos para o seu desempeño: A adscripción será polo sistema de libre designación. As funcións, expresamente cualificadas como de confianza e asesoramento especial, serán exercidas con especial dispoñibilidade e adicación. A súa estructura retributiva será equivalente a correspondente ás prazas de Administrativo de Administración General, Grupo C1, Nivel 19. O persoal eventual nomeado poderá ser cesado libremente por esta Alcaldía e automáticamente cesará cando o propio alcalde cese ou expire o seu mandato, non implicando este nomeamento mérito para o acceso. O nomeamento de dito persoal non poderá efectuarse ata que non se teña efectuada a correspondente modificación do plantel de persoal con motivo da tramitación dos orzamentos anuais do concello nos termos previstos no TRLFL, por remisión do artigo 126.3 do TRRL e sexa dotada a praza correspondente para a súa provisión co cumprimento das limitacións establecidas na LBRL e no resto das normas que sexan de aplicación. O que se publica para xeral coñecemento en cumprimento do disposto na lei 7/85 reguladora das bases de réxime local e no Real decreto lexislativo 2568/86 pola que se aproba o Regulamento de organización, funcionamento e de réxime xurídico das administracións públicas. Bueu, 30 de xuño de 2015.—O alcalde, Félix Juncal Novas.